62018TJ0638_INF
Решение на Общия съд (осми разширен състав) от 16 декември 2020 г. — Deza/Комисия
(Дело T‑638/18)
„Извъндоговорна отговорност — Околна среда — Класифициране, етикетиране и опаковане на вещества и смеси — Класифициране на веществото „смола, каменовъглен катран, високотемпературен“ сред веществата с остра водна токсичност от категория 1 (H400) и с хронична водна токсичност от категория 1 (H410) — Достатъчно съществено нарушение на правна норма, с която се предоставят права на частноправните субекти“
1.
Извъндоговорна отговорност — Условия — Противоправност — Вреда — Причинно-следствена връзка — Липса на едно от условията — Отхвърляне на иска за обезщетение в неговата цялост
(член 340, втора алинея ДФЕС)
(вж. т. 51 и 52)
2.
Извъндоговорна отговорност — Условия — Противоправност — Достатъчно съществено нарушение на правна норма, с която се предоставят права на частноправните субекти — Правна норма, с която се предоставят права на частноправните субекти — Понятие — Метод за класифициране на смесите, опасни за водната среда — Изключване
(член 340, втора алинея ДФЕС; точка 4.1.3.5.5 от приложение I към Регламент № 1272/2008 на Европейския парламент и на Съвета, изменен с Регламенти № 286/2011 и № 944/2013)
(вж. т. 55 и 63—66)
3.
Извъндоговорна отговорност — Условия — Противоправност — Достатъчно съществено нарушение на правна норма, която води до налагане на задължения или утежняване на задълженията на частноправните субекти, което може да засегне правното им положение
(член 340, втора алинея ДФЕС)
(вж. т. 67 и 68)
4.
Извъндоговорна отговорност — Условия — Противоправност — Достатъчно съществено нарушение на правото на Съюза — Изискване институциите явно и сериозно да са нарушили пределите на правото си на преценка — Допуснато от Комисията нарушение на норма, която ѝ предоставя свобода на преценка при класифицирането на химичните вещества и смеси — Положение, което се характеризира с голяма научна сложност — Липса на достатъчно съществено нарушение
(член 340, втора алинея ДФЕС; точка 4.1.3.5.5 от приложение I към Регламент № 1272/2008 на Европейския парламент и на Съвета, изменен с Регламенти № 286/2011 и № 944/2013)
(вж. т. 77—113)
Предмет
Искане на основание член 268 ДФЕС за обезщетение за вредите, които ищецът твърди, че е претърпял поради приемането на Регламент (ЕС) № 944/2013 на Комисията от 2 октомври 2013 година за изменение с цел адаптиране към научно-техническия прогрес на Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси (ОВ L 261, 2013 г., стр. 5), който класифицира „смола, каменовъглен катран, високотемпературен“ сред веществата с остра водна токсичност, категория 1 (H400), и с хронична водна токсичност, категория 1 (H410)
Диспозитив
1)
Отхвърля иска.
2)
Deza, a.s. понася, наред с направените от него съдебни разноски, и тези на Европейската комисия.
3)
Кралство Испания и Европейската агенция по химикали (ЕСНА) понасят направените от тях съдебни разноски.